Πρωτάθλημα Ελλάδας ποδοσφαίρου ανδρών

Το πρωτάθλημα επαγγελματικού ποδοσφαίρου της Α1 Εθνικής Κατηγορίας ή Super League 1 (Σούπερ Λιγκ 1 και Σούπερ Λίγκα 1), είναι το ανώτατο ποδοσφαιρικό πρωτάθλημα ανδρών στην Ελλάδα. Από το 2023, το πρωτάθλημα είναι γνωστό και με την ονομασία Stoiximan Super League λόγω της χορηγίας από την εν λόγω εταιρεία.Ο Super League 1 Ελλάδα Συνεταιρισμός Περιορισμένης Ευθύνης διοργανώνει το επαγγελματικό πρωτάθλημα της Super League 1. Ιδρύθηκε τον Ιούλιο του 2006 ως διάδοχος της Ε.Π.Α.Ε., και λειτουργεί ως αστικός συνεταιρισμός περιορισμένης ευθύνης υπό την εποπτεία της Ελληνικής Ποδοσφαιρικής Ομοσπονδίας (Ε.Π.Ο.). Πρόεδρος του συνεταιρισμού ανεδείχθη στις 24 Ιουνίου 2022 ο Βαγγέλης Μαρινάκης.Μέχρι τώρα μόνο 6 σύλλογοι έχουν κατακτήσει τον τίτλο, ο Ολυμπιακός Πειραιώς, ο Παναθηναϊκός, η Α.Ε.Κ., ο Π.Α.Ο.Κ., ο Άρης Θεσσαλονίκης και η Α.Ε. Λάρισας. Ο Ολυμπιακός Πειραιώς με 47 τίτλους έχει κατακτήσει τους περισσότερους στην ιστορία της διοργάνωσης.

 Το άθλημα στην Ελλάδα έκανε την εμφάνισή του το 1894 και άρχισε να διαδίδεται ευρέως μετά τους πρώτους σύγχρονους Ολυμπιακούς Αγώνες της Αθήνας το 1896, στο πρόγραμμα των οποίων είχε περιληφθεί η διεξαγωγή σειράς αναμετρήσεων της "παιδιάς ποδοσφαιρίσεως". Αυτές δεν πραγματοποιήθηκαν εξαιτίας έλλειψης ομάδων και Βρετανοί φοιτητές, παρόντες ως φίλαθλοι, έδωσαν αγώνα επίδειξης στο Ποδηλατοδρόμιο του Νέου Φαλήρου, που είχε κατασκευαστεί για τις ανάγκες της διοργάνωσης. Πριν την έλευση του 20ου αιώνα, αθλητικοί σύλλογοι της πρωτεύουσας και της –τότε– ευρύτερης περιοχής άρχισαν να δημιουργούν σε μη μόνιμη βάση τμήματα ποδοσφαίρου, με πηγές της εποχής να καταγράφουν τουλάχιστον τους Πανελλήνιο Γυμναστικό Σύλλογο (ίδρυση 1891), Ποδηλατικό Σύλλογο Αθηνών (επίσης), Εθνικό Γυμναστικό Σύλλογο (1893), Όμιλο Λόουν Τέννις (Lawn-Tennis Club, 1895), ενώ μεταγενέστερες κάνουν λόγο και για τον Πειραϊκό Σύνδεσμο (ανεπίσημο σωματείο έως το 1902). Υπάρχουν αναφορές περί διοργάνωσης δύο τουρνουά, για τα οποία όμως δεν έχουν βρεθεί προς το παρόν λεπτομερείς πληροφορίες. Επί αρκετά μεγάλο διάστημα και έως το 1919 το ποδόσφαιρο υπαγόταν στο Σύνδεσμο Ελληνικών Αθλητικών και Γυμναστικών Σωματείων (ΣΕΑΓΣ, από το 1929 ΣΕΓΑΣ), στον οποίο ανήκουν και οι πρώτες συστηματικές ενέργειες για τη διεξαγωγή πρωταθλήματος. Η προσπάθεια ευδοκίμησε το 1906, σε μία διοργάνωση όπου μετείχαν οι προαναφερθέντες σύλλογοι Εθνικός ΓΣ, Πανελλήνιος ΓΣ, Πειραϊκός Σύνδεσμος, με τελικό νικητή τον πρώτο. Οι αποκαλούμενοι ετήσιοι ποδοσφαιρικοί αγώνες είχαν τη μορφή τουρνουά που διεξαγόταν για τρεις ή τέσσερις συνεχόμενες Κυριακές και ανάλογα με τις επικρατούσες καιρικές συνθήκες. Στην πλειονότητά τους οι αναμετρήσεις λάμβαναν χώρα στο Ποδηλατοδρόμιο (στο χώρο του σημερινού Σταδίου Καραϊσκάκη) και συγκεκριμένα στην επίπεδη έκταση που περιέβαλε ο επικλινής στίβος της ποδηλασίας, με το κοινό να παρακολουθεί από αυτόν. Χώροι προπονητικής και αγωνιστικής δραστηριότητας υπήρχαν σε κάποια σημεία της Αθήνας (Γουδή, Πεδίον του Άρεως πίσω από τις εγκαταστάσεις του Πανελλήνιου, Ολυμπιείο δίπλα στις αντίστοιχες του Εθνικού κ.ά.), για τα πρωταθλήματα όμως επιλεγόταν το απομακρυσμένο –με τα τότε μέσα– Ποδηλατοδρόμιο στο Νέο Φάληρο, καθώς αποκλειστικά εκείνο παρείχε δυνατότητα έλεγχου των θεατών προς πληρωμή εισιτηρίου εισόδου. Την προκήρυξη και οργάνωση αναλάμβανε συνήθως ο ΣΕΑΓΣ, άλλοτε η Επιτροπή Ολυμπιακών Αγώνων (ΕΟΑ, πλέον Ελληνική Ολυμπιακή Επιτροπή ΕΟΕ), ενώ καταγράφονται περιπτώσεις συνδιοργάνωσης από τους δύο φορείς, τους μοναδικούς αθλητικούς της εποχής σε θεσμικό επίπεδο. Το 1919 ιδρύθηκε η πρώτη αμιγώς ποδοσφαιρική ομοσπονδία ΕΠΣ Αθηνών-Πειραιώς, η οποία το 1922 (κατ' άλλες πηγές το 1921) μετονομάστηκε σε ΕΠΣ Ελλάδος και το 1923 αναγνωρίστηκε από την παγκόσμια ομοσπονδία(FIFA)www.opap.gr/el/web/corporate.opap.gr/12. Ο ιστότοπος της ΕΠΟ δεν αναφέρει τις εγχώριες διοργανώσεις που είχαν διεξαχθεί πριν το 1926 που η ίδια ιδρύθηκε, αντίθετα με μια έντυπη έκδοσή της του 1947, στην οποία κατέγραψε πανελλήνιους ποδοσφαιρικούς αγώνες και πανελλήνια ποδοσφαιρικά πρωταθλήματα από το 1906. Την ίδια χρονική αφετηρία όσον αφορά τις διοργανώσεις ποδοσφαίρου σε εθνική κλίμακα οριοθετεί η Γενική Γραμματεία Αθλητισμού σε δικό της έργο του 1997. Αυτές συνοψίζονται ως εξής: Διοργανώσεις ΕΟΑ- ΣΕΓΑΣ/ Τοπικά Πρωταθλήματα # αθλητική εφημερίδα του 1938 καταγράφει: "Ένα χρόνο αργότερα (σημ. από το 1908), κατά το 1910, ο ΣΕΓΑΣ, ο οποίος είχε αναγνωρίσει εν τω μεταξύ το ποδόσφαιρο μετά πολλούς δισταγμούς, προεκήρυξε αγώνας κυπέλλου κατά τους οποίους ενίκησαν το Γουδί και ο Πειραϊκός. Εν συνεχεία ο ΣΕΓΑΣ προεκήρυξε το πρώτο ποδοσφαιρικό πρωτάθλημα στο οποίο ο Ποδοσφαιρικός Όμιλος ενίκησε τον Πειραϊκό... Το Γουδί δεν έλαβε μέρος." Ενδέχεται οι σύγχρονες πηγές να έχουν εκλάβει τις συγκεκριμένες διοργανώσεις κυπέλλου –πιθανά πρώτες στην ιστορία του ελληνικού ποδοσφαίρου– ως πρωτάθλημα ή όντως τις χρονιές εκείνες να πραγματοποιήθηκαν τόσο πρωτάθλημα όσο και κύπελλο, με τα 4 τρόπαια να κατακτούνται ανά ένα από τους ίδιους δύο συλλόγους. Άλλες διοργανώσεις Διοργανώσεις ή τουρνουά διεξαγωγής από αθλητικές θεσμικές αρχές, στα οποία οι τότε πηγές ή η σύγχρονη αθλητική βιβλιογραφία δεν έχουν αποδώσει το χαρακτήρα πανελλήνιου πρωταθλήματος. Στις 14 Νοεμβρίου 1926 ιδρύεται η Ελληνική Ποδοσφαιρική Ομοσπονδία και διοργανώνει το πρώτο Πανελλήνιο Πρωτάθλημα την περίοδο 1927–1928, στο οποίο όμως δεν συμμετείχαν οι Ολυμπιακός Πειραιώς, Παναθηναϊκός και Α.Ε.Κ. λόγω προστριβών με την Ε.Π.Ο.. Οι αρχικές διοργανώσεις γίνονταν με ομάδες της Αθήνας, του Πειραιά και της Θεσσαλονίκης, αποκλείοντας τις επαρχιακές. Προηγουμένως διεξάγονταν τα τοπικά πρωταθλήματα των πόλεων και στην τελική φάση προκρίνονταν άλλοτε μόνο οι πρώτες, άλλοτε οι δύο ή οι τρεις πρώτες ομάδες. Στο πρωτάθλημα του 1938–1939, το οποίο διεξήχθη σε δύο ομίλους, μετείχαν για πρώτη φορά και ομάδες εκτός Αθήνας και Θεσσαλονίκης (Δόξα Δράμας, Α.Ε.Κ. Καβάλας και Φίλιπποι Καβάλας). Η παρθενική παρουσία επαρχιακών ομάδων σε ενιαίο όμιλο Πανελλήνιου Πρωταθλήματος πραγματοποιήθηκε το 1953–1954 με τη συμμετοχή της Παναχαϊκής Πάτρας από τη Νότια Ελλάδα και της Νίκης Βόλου από την Κεντρική και Βόρεια Ελλάδα. Την αγωνιστική περίοδο 1959–1960 δημιουργείται η ενιαία «Α΄ Εθνική Κατηγορία», η μορφή της οποίας σε γενικές γραμμές διατηρείται έως σήμερα. Από τη διοργάνωση του 1979-1980 το ελληνικό ποδόσφαιρο έγινε επαγγελματικό, καθώς βάσει νομοσχεδίου που κατατέθηκε στη Βουλή την 19η Ιανουαρίου 1979 (Νόμος 879/1979) τα ποδοσφαιρικά τμήματα των συλλόγων μετατράπηκαν σε ποδοσφαιρικές ανώνυμες εταιρείες (Π.Α.Ε.). Την ευθύνη της διεξαγωγής του πρωταθλήματος ανέλαβε η νεοσύστατη Ένωση Ποδοσφαιρικών Ανωνύμων Εταιρειών (Ε.Π.Α.Ε.), υπό την εποπτεία της Ε.Π.Ο., με πρώτο αιρετό πρόεδρο τον Μάκη Ιθακήσιο. Ταυτόχρονα οικονομικά επιφανή άτομα (εφοπλιστές, επιχειρηματίες κ.λπ.) απέκτησαν τον έλεγχο των νεοσύστατων Π.Α.Ε., αποκτώντας τα πλειοψηφικά πακέτα των μετοχών. Για την αγωνιστική περίοδο 2000–2001 το πρωτάθλημα μετονομάστηκε σε «Ανώτερη Κατηγορία». Την αγωνιστική περίοδο 2006–2007 η Ε.Π.Ο. συναίνεσε στην αποχώρηση των 16 συλλόγων-μελών της Α΄ Εθνικής Κατηγορίας από την Ένωση Ποδοσφαιρικών Ανωνύμων Εταιρειών (Ε.Π.Α.Ε.), ώστε να προβούν σε ίδρυση του συνεταιρισμού Π.Α.Ε. υπό την επωνυμία «Ένωση Επαγγελματικού Ποδοσφαίρου Α΄ Εθνικής Κατηγορίας» (με τίτλο «Super League Ελλάδα Συνεταιρισμός Περιορισμένης Ευθύνης»), ο οποίος διαδέχτηκε την Ε.Π.Α.Ε. στη διοργάνωση του ελληνικού πρωταθλήματος πρώτης κατηγορίας. Ο συνεταιρισμός δημιουργήθηκε κυρίως με σκοπό την κεντρική διαχείριση σε ότι αφορά τα τηλεοπτικά δικαιώματα των αγώνων του πρωταθλήματος. Η κεντρική διαχείριση ωστόσο ναυάγησε την περίοδο 2018–2019, καθόσον κάθε Π.Α.Ε. ανέλαβε να διαπραγματευτεί μόνη τα τηλεοπτικά δικαιώματά της. Με τη νέα ποδοσφαιρική αναδιάρθρωση του 2019, από την περίοδο 2019–2020 ο επαγγελματικός σύνδεσμος ποδοσφαίρου «Super League Ελλάδα Συνεταιρισμός Περιορισμένης Ευθύνης» μετονομάστηκε σε «Super League 1 Ελλάδα Συνεταιρισμός Περιορισμένης Ευθύνης». Ο επαγγελματικός σύνδεσμος Super League 1 διοργανώνει το επαγγελματικό πρωτάθλημα της Α1 Εθνικής Κατηγορίας ανδρών (Super League 1) και αποτελεί τον επαγγελματικό σύνδεσμο των Π.Α.Ε. οι ομάδες των οποίων συμμετέχουν στο εθνικό πρωτάθλημα επαγγελματικού ποδοσφαίρου της Α1 Εθνικής Κατηγορίας ανδρών (Super League 1). Επιτροπές Πρωτοβάθμια Πειθαρχική Επιτροπή Επιτροπή Επίλυσης Οικονομικών Διαφορών Τον άτυπο τίτλο της καλύτερης επαρχιακής ομάδας έχουν κατακτήσει: Στον πίνακα αναφέρονται και οι ομάδες που πήραν την πρόκριση μέσω των τριών βασικών τοπικών ενώσεων, δηλαδή της Ε.Π.Σ. Αθηνών, της Ε.Π.Σ. Πειραιώς και της Ε.Π.Σ. Μακεδονίας (την αποτελούσαν οι ομάδες του Νομού Θεσσαλονίκης), οι οποίες ήταν και οι μόνες που είχαν το δικαίωμα πρόκρισης στις περισσότερες διοργανώσεις (με εξαίρεση τις περιόδους 1938–1939, 1939–1940 και από το 1953–1954 ως το τέλος του Πανελληνίου πρωταθλήματος το 1959). Με έντονα γράμματα είναι οι πρωταθλήτριες, οι οποίες αναφέρονται και τις περιόδους κατά τις οποίες δεν διεξήχθη τελική φάση πανελληνίου πρωταθλήματος. Σημειώσεις ^1 Τις περιόδους 1927–1928, 1929–1930, 1936–1937, 1937–1938, 1945–1946, 1947–1948, 1948–1949, 1950–1951 και 1952–1953 είχαν δικαίωμα συμμετοχής στην τελική φάση μόνο οι πρωταθλήτριες ομάδες των τριών βασικών τοπικών ενώσεων (Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας). ^2 Στην τελική φάση των περιόδων 1932–1933, 1933–1934, 1934–1935, 1938–1939 και 1939–1940 οι ομάδες χωρίστηκαν αρχικά σε δύο ομίλους, τον νότιο και τον βόρειο. ^3 Τα πρωταθλήματα των περιόδων 1931–1932, 1932–1933, 1934–1935 και 1935–1936 διεξήχθησαν ως εθνική κατηγορία και οι συμμετέχουσες ομάδες δεν αγωνίστηκαν στα τοπικά πρωταθλήματα, τα οποία λειτούργησαν ως πρωταθλήματα δεύτερου επιπέδου. ^4 Τις περιόδους 1938–1939 και 1939–1940 στο βόρειο όμιλο είχαν δικαίωμα συμμετοχής και ομάδες από την Ε.Π.Σ. Ανατολικής Μακεδονίας και την Ε.Π.Σ. Θράκης. ^5 Από την περίοδο 1953–1954 επετράπη οριστικά στις επαρχιακές ομάδες να μετέχουν στο Πανελλήνιο πρωτάθλημα. Συγκεκριμένα οι πρωταθλήτριες των επαρχιακών τοπικών ενώσεων προκρίνονταν αρχικά στο Περιφερειακό πρωτάθλημα, που αποτελείτο από δύο ομίλους, το βόρειο και το νότιο. Μία ομάδα από κάθε όμιλο προκρινόταν στην τελική φάση. Οι καλύτερες ομάδες των τριών βασικών ενώσεων (Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας) προκρίνονταν απευθείας στην τελική φάση. ^6 Εξαίρεση στον παραπάνω τρόπο διεξαγωγής αποτέλεσε το πρωτάθλημα της περιόδου 1955–1956. Μετά τα τοπικά πρωταθλήματα επτά ομάδες από τις τρεις βασικές ενώσεις και επτά πρωταθλήτριες από τις επαρχιακές ενώσεις αγωνίστηκαν σε μια β΄ προκριματική φάση, χωρισμένες σε τρεις ομίλους (κέντρου, νότου και βορρά). Στην τελική φάση προκρίθηκαν έξι ομάδες που ανήκαν στις τρεις βασικές ενώσεις, ενώ όλες οι επαρχιακές ομάδες μαζί με τον Φωστήρα Ταύρου της Ε.Π.Σ. Αθηνών αποκλείστηκαν. Σύνολο τίτλων πανελληνίου πρωταθλήματος Τελική κατάταξη Τέσσερις φορές χρειάστηκε να διεξαχθεί αγώνας κατάταξης (μπαράζ) για την ανάδειξη του πρωταθλητή, μεταξύ δύο ομάδων που ισοβάθμησαν στην κορυφή της βαθμολογίας: Play off για τα Ευρωπαϊκά κύπελλα Τελική κατάταξη για τις θέσεις 2 έως 5 του πρωταθλήματος, από την περίοδο 2007–2008 καθιέρωσης των play off μέχρι την κατάργησή τους το 2017–2018: Play off για την ανάδειξη πρωταθλητή Την περίοδο 2019–2020 καθιερώθηκαν πρώτη φορά play off για την ανάδειξη πρωταθλητή (θέσεις 1-6) Σύνολο τίτλων Κάτοχοι των τριών πρώτων θέσεων Οι εξής 12 σύλλογοι έχουν καταλάβει τις τρεις πρώτες θέσεις της διοργάνωσης από την εισαγωγή της Α΄ Εθνικής κατηγορίας την περίοδο 1959–1960 έως και την 2021–2022: Το 1958, σύμφωνα με μια ιδέα του τότε προέδρου της Γιουβέντους Ουμπέρτο Ανιέλι, εισήχθη για πρώτη φορά στην Ιταλία και αργότερα καθιερώθηκε σε πολλές ακόμη χώρες με διάφορες παραλλαγές, ο θεσμός της απονομής ενός χρυσού άστρου για κάθε δέκα πρωταθλήματα που κατακτά μια ομάδα, το οποίο ορίστηκε να προστίθεται στο άνω μέρος του εμβλήματός της. Στην Ελλάδα αποτελεί άτυπη διάκριση, την οποία υιοθετεί μέχρι στιγμής ο Ολυμπιακός Πειραιώς, ο οποίος φέρει 4 αστέρια. Ολυμπιακός Πειραιώς Συμπεριλαμβανομένης της περιόδου 2023–24 και επί συνόλου 88 αγωνιστικών περιόδων που διεξήχθησαν (η περίοδος 1934-35 δεν ανέδειξε πρωταθλητή, λόγω μη διεξαγωγής της τελικής φάσης και δεν προσμετράται), ο σύλλογος με τις περισσότερες παρουσίες στο πρωτάθλημα Ελλάδας είναι ο Ολυμπιακός με 87 (απουσίασε μόνο στην πρώτη διοργάνωση για εξώ-αγωνιστικούς λόγους) και ακολουθούν ο Παναθηναϊκός με 82 συμμετοχές, ο Π.Α.Ο.Κ. με 79, η Α.Ε.Κ. και ο Άρης με 75. Οι μόνοι σύλλογοι που λαμβάνουν μέρος ανελλιπώς σε όλα τα πρωταθλήματα από καταβολής της ενιαίας Α΄ Εθνικής είναι οι Ολυμπιακός, Παναθηναϊκός και Π.Α.Ο.Κ.. Την περίοδο 1959–60, οι Παγκορινθιακός, Μέγας Αλέξανδρος και Α.Ε. Νίκαια τερμάτισαν στις τρεις τελευταίες θέσεις, υπήρξαν δε οι «πρόγονοι» του Π.Α.Σ. Κορίνθου, του Πιερικού και του Ιωνικού αντίστοιχα. Οι δύο πρώτοι έπαψαν να υφίστανται, ενώ η τρίτη επανιδρύθηκε και συνεχίζει. Αυτόνομη πορεία, αφού κάποια στιγμή αποτέλεσαν το υπόστρωμα δημιουργίας ισχυρότερων συλλόγων, ακολουθούν οι Χαλκηδόνα, Α.Ε.Κ. Καβάλας και Ασπίδα Ξάνθης. Συμμετοχές έχουν καταγραφεί και για ορισμένους ακόμη συλλόγους που είτε συγχωνεύτηκαν μεταγενέστερα με άλλους (Αστέρας Αθηνών, Άρης Πειραιώς), είτε διαλύθηκαν (Γουδί). Στον πίνακα που ακολουθεί ο πρώτος αριθμός αφορά τις συμμετοχές κάθε ομάδας από την καθιέρωση της Α΄ Εθνικής, ενώ ο δεύτερος (σημειώνεται σε περίπτωση που διαφέρει από τον πρώτο) στις συνολικές παρουσίες της στην ανώτερη κατηγορία μέχρι σήμερα (Πανελλήνιο Πρωτάθλημα, Α΄ Εθνική, Σούπερ Λιγκ). Συνολικά στο πρωτάθλημα έχουν μετάσχει 73 ελληνικές ομάδες. 1 Την περίοδο 1959–1960 συμμετείχε ο Μέγας Αλέξανδρος Κατερίνης (μη ενεργό σήμερα σωματείο), πρόγονος του Πιερικού. 2 Την περίοδο 1959–1960 συμμετείχε ο Παγκορινθιακός (μη ενεργό σήμερα σωματείο), πρόγονος του Π.Α.Σ. Κορίνθου. 3 Η Super League καταγράφει την Κέρκυρα και τον Α.Ο.Κ. Κέρκυρα ως διακριτά σωματεία. 4 Ο Ηρακλής (μαζί με τον Ολυμπιακό, Παναθηναϊκό και Π.Α.Ο.Κ.) δεν έχει υποβιβαστεί ποτέ αγωνιστικά. Οι 3 υποβιβασμοί του Ηρακλή (1979–1980, 2010–2011 και 2016–2017) δεν αφορούν την αγωνιστική παρουσία του συλλόγου. Συμμετοχές μόνο στο Πανελλήνιο Πρωτάθλημα Οι παρακάτω σύλλογοι είχαν συμμετοχή μόνο στα χρόνια του Πανελλήνιου Πρωταθλήματος. Οι κυπριακές συμμετοχές Ανάμεσα στις ομάδες με συμμετοχή στην Α΄ Εθνική Κατηγορία καταγράφονται και πέντε κυπριακές, καθώς στα επτά χρόνια της περιόδου της Χούντας είχε καθιερωθεί η είσοδος στην ανώτερη ελληνική κατηγορία, της πρωταθλήτριας Κύπρου της προηγούμενης χρονιάς. Μετά την πτώση του καθεστώτος η πρακτική αυτή έπαψε να ισχύει. Οι συμμετοχές των Κυπριακών ομάδων είναι οι εξής: Όλες οι γεωγραφικές περιφέρειες της Ελλάδας, καθώς και η Κύπρος, έχουν εκπροσωπηθεί από μία τουλάχιστον ενεργό σήμερα ομάδα στο πρωτάθλημα, με τις περισσότερες συμμετοχές να έχει η Αττική (21 ομάδες). Ακολουθούν σε εκπροσώπηση οι ομάδες από τη Μακεδονία και την Πελοπόννησο. Στον αντίποδα, μόνο μία ομάδα, ο Π.Α.Σ. Γιάννινα, έχει εκπροσωπήσει την Ήπειρο. Η γενική βαθμολογία υπολογίζεται με το σύστημα που ίσχυε κάθε περίοδο και δεν περιλαμβάνει αγώνες κατάταξης (μονά ή διπλά μπαράζ και play off). Για τις θέσεις κατάταξης 2η-5η λήφθηκαν υπόψη τα Play Off. Από τη σεζόν 2019–2020 ισχύει σύστημα διεξαγωγής δύο φάσεων. Οι σύλλογοι της Ελλάδας άρχισαν να αγωνίζονται σε ευρωπαϊκές διοργανώσεις το 1959, συγκεκριμένα στο κύπελλο Πρωταθλητριών της U.E.F.A. και με πρώτο εκπρόσωπο τον Ολυμπιακό Πειραιώς, ο οποίος αποτέλεσε και την παρθενική ελληνική παρουσία στο Κύπελλο Κυπελλούχων. Στο αντίστοιχο Κύπελλο Διεθνών Εκθέσεων, πρόδρομο του U.E.F.A. Κυπέλλου, η πρώτη ομάδα που εκπροσώπησε την Ελλάδα ήταν ο Ηρακλής Θεσσαλονίκης. Συνολικά 20 σωματεία έχουν μετάσχει στις τρεις βασικές διοργανώσεις της Ένωσης Ευρωπαϊκών Ποδοσφαιρικών Ομοσπονδιών, με τις περισσότερες παρουσίες να έχουν οι Ολυμπιακός Πειραιώς και Παναθηναϊκός. Βάσει της αγωνιστικής πορείας των συλλόγων της κατά την εκάστοτε τελευταία πενταετία, η Ελλάδα τα τελευταία χρόνια βρίσκεται τα τελευταία χρόνια μεταξύ 10ης και 14ης θέσης στην ειδική βαθμολογία που τηρεί η U.E.F.A.. Στους παρακάτω πίνακες αναφέρονται οι ποδοσφαιριστές με τις περισσότερες συμμετοχές και οι κορυφαίοι σκόρερ στην Α΄ Εθνική. Όλοι απέκτησαν και την ελληνική υπηκοότητα, ο δε Μπατίστα (ανιψιός του Λίμα) αποτελεί τον μοναδικό έγχρωμο ποδοσφαιριστή που έχει αγωνιστεί στην εθνική ανδρών Ελλάδας (οι τρεις πρώτοι σε εκείνες της χώρας τους). Από το 2007 έως το 2015, χορηγός του πρωταθλήματος ήταν ο Ο.Π.Α.Π., ενώ η διοργάνωση είχε τον τίτλο «Πρωτάθλημα Ο.Π.Α.Π.» έως το 2011, όταν και μετονομάστηκε σε «Super League Ο.Π.Α.Π.». To 2017, με κύριο χορηγό τη Σουρωτή και δευτερεύοντα χορηγό το Makedonia Palace, το πρωτάθλημα πήρε τον τίτλο «Super League Σουρωτή». Ως το 2019 η διοργάνωση έφερε την ονομασία Super League Σουρωτή, με βάση τη σύναψη χορηγίας με την ομώνυμη εταιρεία. Το 2019, τη χορηγία του πρωταθλήματος ανέλαβε η εταιρεία Interwetten, ενώ το 2020, επετεύχθη νέα συμφωνία χορηγίας με την εταιρεία, με τη διοργάνωση να παίρνει την ονομασία «Super League Interwetten». Από το 2023, τη χορηγία του πρωταθλήματος ανέλαβε η εταιρεία Stoiximan, με τη διοργάνωση να παίρνει τον τίτλο «Stoiximan Super League». Σύστημα ποδοσφαιρικών πρωταθλημάτων Ελλάδας Πρώτοι σκόρερ Α΄ Εθνικής Κύπελλο Ελλάδας Κύπελλο φιλίας και αλληλεγγύης ιστότοπος, Ελληνική Ποδοσφαιρική Ομοσπονδία (ΕΠΟ) ιστότοπος, Super League Ελλάδα Γιάννης Διακογιάννης, 100 χρόνια ποδόσφαιρο, Εκδόσεις Μίλητος, Αθήνα 2006, ISBN 960-8460-08-5. Ανδρέας Μπόμης, Γκολ 2000. Ένας αιώνας ποδόσφαιρο: αλμανάκ, ιστορία, σχόλια, Εκδόσεις Πελεκάνος, Αθήνα 2000, ISBN 978-000-4000-05-3. Βασίλειος Δ. Πελίγκος, Αθλητική ιστορία των Τρικάλων, έκδοση Φιλολογικού Ιστορικού Λογοτεχνικού Συνδέσμου (ΦΙΛΟΣ) Τρικάλων, Θεσσαλονίκη 1993, ISBN 960-3432-25-3. Τάκης Γ. Σακελλαρίου, Το ελληνικό και παγκόσμιο ποδόσφαιρο. Μελέτη ιστορική και θεωρητική εκλαϊκευμένη, έκδοση Επιτροπής Τύπου και Διαφωτίσεως ΕΠΟ, Αθήνα 1947. Τάσσος Κ. Σταθόπουλος, Αχαϊκό ποδόσφαιρο. Εκατόν είκοσι χρόνια (1891-2010), Εκδόσεις Πικραμένος, Πάτρα 2010, ISBN 960-6628-27-6. Συλλογικό έργο, Ελληνικός αθλητισμός. Ιστορική αναδρομή 1896-1996. Στατιστικά όλων των αθλημάτων, έκδοση Γενικής Γραμματείας Αθλητισμού (ΓΓΑ), Υφυπουργείο Αθλητισμού, Αθήνα 1997. Ψηφιοποιημένο αρχείο εφημερίδων, ιστότοπος Εθνικής Βιβλιοθήκης της Ελλάδος. Super League 1 Ελλάδα Συνεταιρισμός Περιορισμένης Ευθύνης – Επίσημος ιστότοπος Πρωταθλητές Ελλάδας – Ε.Π.Ο. Στατιστικά Super League Η ιστορία του ελληνικού ποδοσφαίρου [με κάποια στοιχεία να χρήζουν διασταύρωσης και λιγότερα διόρθωσης], Δημήτρης Χαραλάμπους, "Βήμα-Ιστορία", ένθετο περιοδικό εφημερίδας ΤΟ ΒΗΜΑ 8/7/2004.